На основу члана 13. став 4. Закона о подстицајима у пољопривреди и руралном развоју („Сл. гласник РС“, број 10/13, 142/14, 103/15 и 101/16), члана 66. Статута општине Владичин Хан („Службени гласник града Врања“ број 4/19) и Програма подршке за спровођење пољопривредне политике и политике руралног развоја за општину Владичин Хан за 2019. годину („Службени гласник града Врања“ број 22/19), председник Општине Владичин Хан дана 06.09.2019. године доноси

 **ОДЛУКУ**

**О РАСПИСИВАЊУ КОНКУРСА ЗА ДОДЕЛУ ПОДСТИЦАЈНИХ СРЕДСТАВ У**

**ПОЉОПРИВРЕДИ У 2019. ГОДИНИ НА ТЕРИТОРИЈИ ОПШТИНЕ ВЛАДИЧИН ХАН**

**и расписује**

**К О Н К У Р С**

**ЗА ДОДЕЛУ ПОДСТИЦАЈНИХ СРЕДСТАВА У ПОЉОПРИВРЕДИ У 2019. ГОДИНИ**

 **НА ТЕРИТОРИЈИ ОПШТИНЕ ВЛАДИЧИН ХАН ИЗ БУЏЕТА ОПШТИНЕ**

**I Предмет Конкурса**

 Предмет Конкурса је финансијска подршка регистрованим пољопривредним газдинствима са територије општине Владичин Хан у унапређењу пољопривредне производње.

**II Корисници подстицаја**

Право на подстицаје, под условима и на начин утврђен Програмом подршке за спровођење пољопривредне политике и политике руралног развоја општине Владичин Хан у 2019. години, остварују лица која су уписана у Регистар пољопривредних газдинстава са активним статусом у складу са Правилником о начину и условима уписа и вођење регистра пољопривредних газдинства са активним статусом (у даљем тексту: Регистар)

Пријаву за доделу подстицаја могу да поднесу носиоци пољопривредног газдинства са пребивалиштем на територији општине Владичин Хан, уписани у регистар пољопривредних газдинстава по основу права својине односно закупа пољопривредног земљишта које се налази на територији општине Владичин Хан, који се баве пољопривредном производњом.

Заинтересовани пољопривредни произвођачи могу да конкуришу за једну инвестицију из овог конкурса.

Сви они са којима општина има лоша искуства услед не испуњавања уговорених обавеза или услед недомаћинског понашања према инвестицијама из претходног периода, немају право остваривања финансијске подршке.

**III Врсте и висина подстицаја**

Средства за подстицање развоја пољопривреде могу да се користе као финансијска подршка регистрованим пољопривредним газдинствима у унапређењу пољопривредне производње за инвестирање у:

1. **ИНВЕСТИЦИЈЕ У ФИЗИЧКУ ИМОВИНУ ПОЉОПРИВРЕДНИХ ГАЗДИНСТВА**

**СЕКТОР МЛЕКО**:

1. Набавка квалитетних приплодних грла млечних раса говеда.

**СЕКТОР ВОЋЕ**:

1. Набавка садница воћа - подизање нових вишегодишњих засада воћака.

По овом конурсу додељују се средства из буџета општине Владичин Хан за следеће мере:

**А. ПОДСТИЦАЈИ ЗА УНАПРЕЂЕЊЕ КОНКУРЕТНОСТИ**

1. **ИНВЕСТИЦИЈЕ У ФИЗИЧКУ ИМОВИНУ ПОЉОПРИВРЕДНИХ ГАЗДИНСТВА; ШИФРА МЕРЕ 101.**

**СЕКТОР МЛЕКО:**

* Набавка квалитетних приплодних грла млечних раса говеда, шифра инвестиције 101.1.1.

РОК ЗА ПОДНОШЕЊЕ ЗАХТЕВА ЗА НАПРЕД НАВЕДЕНУ МЕРУ ЈЕ ОД 09.09.2019. ГОДИНЕ, ПА ДО УТРОШКА ОПРЕДЕЉЕНИХ ФИНАНСИЈСКИХ СРЕДСТАВА ПО РЕДОСЛЕДУ ПОДНОШЕЊА ЗАХТЕВА, А НАЈКАСНИЈЕ ДО 20.10.2019. ГОДИНЕ.

УКУПАН БУЏЕТ ЗА НАПРЕД НАВЕДЕНУ ШИФРУ ИНВЕСТИЦИЈУ ЈЕ 4.000.000,00 ДИНАРА.

 **СЕКТОР ВОЋЕ**:

* Набавка садница воћа, подизање нових вишегодишњих засада воћака, шифра инвестиције 101.4.1.

РОК ЗА ПОДНОШЕЊЕ ЗАХТЕВА ЗА НАПРЕД НАВЕДЕНУ МЕРУ ЈЕ ОД 09.09.2019. ГОДИНЕ, ПА ДО УТРОШКА ОПРЕДЕЉЕНИХ ФИНАНСИЈСКИХ СРЕДСТАВА ПО РЕДОСЛЕДУ ПОДНОШЕЊА ЗАХТЕВА, А НАЈКАСНИЈЕ ДО 20.10.2019. ГОДИНЕ.

УКУПАН БУЏЕТ ЗА НАПРЕД НАВЕДЕНУ ШИФРУ ИНВЕСТИЦИЈУ ЈЕ 2.000.000,00 ДИНАРА.

**ВИСИНА ПОДСТИЦАЈА:**

 Подстицаји се утврђују у проценту од: 70% за сектор млеко и 80 % за сектор воће од износа рачуна, без урачунатог пореза на додату вредност (ПДВ) за инвестицију, а до максималног износа по секторима и то:

**Сектор млеко:**

* Максимални износ повраћаја за набавку квалитетних приплодних грла млечних раса говеда износи **100.000,00 динара по једном грлу** без обзира на вредност инвестиције**,** максимални број грла за које се може остварити право по једном газдинству је једно грло које је купљено у 2019. години

**Сектор воће**

* Максимални износ повраћаја за набавку стандардних садница воћа са декларацијом у оквиру овог сектора износи **70.000,00 динара** по једном пољопривредном газдинству без обзира на вредност инвестиције, али не више од 20,00 динара по садници јагоде, 40,00 динара по садници малине и купине, 120,00 динара по садници дрвенастих воћака ( вишња, шљива, јабука...), с тим да се врши повраћај по износу на рачуну без урачунатог пореза на додату вредност (ПДВ).

**IV КРИТЕРИЈУМИ ЗА ДОДЕЛУ ПОДСТИЦАЈНИХ СРЕДСТАВА ИНВЕСТИЦИЈЕ У ФИЗИЧКУ ИМОВИНУ ПОЉОПРИВРЕДНИХ ГАЗДИНСТВА**

**ШИФРА МЕРЕ 101**

**-Општи критеријуми за кориснике-**

1. Да је уписан у Регистар пољопривредних газдинстава у складу са Правилником о начину и условима уписа и вођење регистра пољопривредних газдинства са активним статусом и са пребивалиштем и производњом на територији општине Владичин Хан;

2. За инвестицију за коју подноси захтев, не сме користити подстицаје по неком другом основу (субвенције, подстицаји, донације), односно да иста инвестиција није предмет другог поступка за коришћење подстицаја, осим кредитне подршке;

3. У случају када корисник није власник катастрских парцела и објекта који су предмет инвестиције за коју се подноси захтев, неопходно је да на њима има право закупа, односно коришћења на основу уговора закљученог са закуподавцем физичким лицем или министарством надлежним за послове пољопривреде;

4. Наменски користи и не отуђи нити да другом лицу на коришћење инвестицију која је предмет захтева у периоду од пет година од дана набавке опреме, машина и механизација, односно изградње објекта.

5. Подносилац захтева може да поднесе само један захтев у оквиру мере у току трајања конкурса.

6 Да је подносилац захтева измирио доспеле пореске обавезе према локалној самоуправи (ЛПА) и да нема неизмирених дуговања према општини Владичин Хан из ранијих конкурса и јавних позива.

**-Специфични критеријуми за кориснике-**

**Секор млеко:**

За шифру инвестиције 101.1.1. ( за набавку квалитетних приплодних грла млечних раса говеда) прихватљиви корисници за инвестицију из овог сектора су пољопривредна газдинствакоја ће на крају инвестиције поседовати у свом власништву, односно у власништву члана 3-100 квалитетна приплодна грла говеда млечних раса и да су предметна грла рођена пре 30.11.2018. године

**Сектор-Воће:**

* За шифру инвестиције 101.4.1. (за набавка садница воћа, за новопдигнуте једногодишње засаде воћака) прихватљиви корисници за инвестицију из овог сектора су пољопривредна газдинства која имају накрају инвестиције засновану воћарску производњу на површини од 0,1 до 2,0 ха јагодастих врста воћака , 0,2 до 5,0 ха другог воћа и која су извршила набавку садница воћа у периоду од 01.11.2018. године до дана подношења пријаве.

**V Потребна документација за пријаву на конкурс**

**А Основна документација за све подстицаје:**

1. Читко попуњен образац пријаве са обавезним потписом подносиоца;
2. Потврда о активном статусу регистрованог пољопривредног газдинства из 2019. године,
3. Извод из регистра пољопривредног газдинства са подацима о газдинству, броју чланова газдинства и структури пољопривредне производње - биљне културе и фонда животиња (из управе за трезор), потврда ветеринарске станице о стању сточног фонда на газдинству;
4. Уверење о измереним доспелим пореским обавезама локалне пореске администрације (ЛПА);
5. Фотокопија личне карте подносиоца пријаве;

6. Копија картице текућег рачуна банке.

7. Доказ о власништву или другом начину коришћења обрадивог пољопривредног

 земљишта, односно лист непокретности или уговор о закупу (уколико није унето

**Б Посебна документација:**

- за набавку квалитетних приплодних грла млечних раса говеда, шифра инвестиције 101.1.1.

1. Извод из матичне евиденције или педигре за купљена грла говеда

2. Фотокопију пасоша за купљена грла.

3. Потврду о кретању животиња на газдинству**.**

**4.** Уверење о здравственом стањукупљених грла.

5. Оверена изјава претходног власника о продаји грла.

- за набавку садница воћа, подизање нових вишегодишњих засада воћака, шифра инвестиције 101.4.1.

1. Рачун за предметну инвестицију који гласи искључиво и само на подносиоца

 пријаве и отпремница потписана од стране подносиоца пријаве или рачун - отпремница о

 куповини садног материјала издатог у периоду од 01.11.2018. године до дана

 подношења захтева.

2. Уверење о здравственој исправности садног материјала.

3. Сертификат о производњи садног мтеријала.

Захтев и приложена документација остају трајно у архиви и не враћају се подносиоцу па се могу доставити и оверене фотокопије наведене документације.

**VI Права и обавезе корисника подстицајних средстава**

 **Заинтересована регистрована пољопривредна газдинства могу да конкуришу за једну инвестицију из овог конкурса.**

Корисници подстицајних средстава имају обавезу да доставе тачне податке и веродостојне доказе уз пријаву. Комисија ће моћи да проверава све наводе у конкурсној документацији утврди и провери тачност приложене документације изласком на терен и да по потреби тражи доставу додатне документације. Корисници подстицаја су дужни да надлежној стручној пољопривредној служби и Комисији за доделу подстицајних средстава у пољопривреди омогуће вршење надзора и пруже потребне податке и информације и након преузимања подстицаја. Сва права и обавезе корисника подстицаја уређују се Уговором.

Корисник постицаја дужан је да се домаћински односи према предмету подстицаја и нема права да отуђује исте пре истека периода од најмање 5 година од дана закључивања уговора, што ће се ближе дефинисати уговором. Уколико дође до отуђења грла животиња или парцеле на којој су засадили саднице воћа, корисник подстицајних средстава дужан је да износ подстицаја врати Општини Владичин Хан одмах по утврђивању настанка отуђења.

Корисник постицаја се обавезује да води бригу о здравственој заштити и репродукцији предметних животиња.

Корисник постицаја дужан је да се придржава прописа којима се уређује стандард квалитета животне средине и заштита добробити животиња.

Корисник подстицаја дужан је да чува документацију која се односи на остваривање права на подстицаје најмање 5 година од дана закључивања уговора.

Корисник подстицаја дужан је да врати износ подстицаја који је примио на основу нетачно приказаних података или који је ненаменски користио увећан за износ затезне камате, најкасније у року од 30 дана од дана правоснажности решења.

 Уколико Комисија установи да корисник подстицајних средстава не испуњава оптималне услове држања, исхране, здравствене заштите или не испуњава било коју од уговорених обавеза, иста доноси решења о повраћају средстава, односно било које суфинансиране инвестиције.

**VII Поступак спровођења конкурса**

Целу административну процедуру око пријема и разматрања пријаве на конкурс спроводи Комисија за спровођење поступка Конкурса за доделу подстицајних средстава у пољопривреди у 2019. години на територији општине Владичин Хан из буџета општине, формирана од стране председника општине Владичин Хан.

 Након разматрања примљених пријава са пратећом документацијом на овај конкурс, Комисија ће урадити записник за сваког подносиоца пријаве и утврдити листу РПГ који испуњавају услове из конкурса за доделу подстицајних средстава из поднетих пријава и доставити председнику општине регистрована пољопривредна газдинства која испуњавају услове за остваривање права коришћења подстицајна средства у пољопривреди у 2019. години из буџета општине.

 Ако се пријаве више пољопривредна газдинства за једну врсту подстицаја која испуњавају услове из конкурса, подстицаје ће остварити оно пољопривредно газдинство чија је пријава прва пристигла у писарници Општинске управе општине Владичин Хан. Приоритет приликом остваривања подстицаја имаће она пољопривредна газдинства која у претходне три године нису добила подстицајна средства у пољопривреди из буџета општине.

У случају да се пријаве мање пољопривредна газдинства за једну врсту подстицаја, неискоришћена средства предвиђена за ту врсту подстицаја пренамениће се за другу врсту подстицаја где има пријављено више пољопривредна газдинства.

 Приоритет приликом

Одлуку о додели подстицајних средстава доноси председник општине на предлог Комисије.

 Регистрована пољопривредна газдинства која су испунила услове за коришћење подстицајних средстава у пољопривреди у 2019. години, након доношења Одлуке председника општине о додељивању подстицајних средстава, закључују Уговор о регулисању мећусобних права и обавеза уговорених страна, чиме се обавезују у уговореном року.

 Исплата подстицајних средстава ће бити извршена на наменски текући рачун корисника средстава након закључења уговора о коришћењу постицајних средстава у пољопривреди.

**VIII Објављивање Конкурса и подношење пријаве**

**за доделу подстицајних средстава**

 Конкурс се објављује на огласној табли Општинске управе општине Владичин Хан и званичном сајту општине [www.vladicinhan.org.rs](http://www.vladicinhan.org.rs/), с тим што ће се рок за подношење пријава рачунати наредног дана од дана објављивањана огласној табли Општинске управе општине Владичин Хан.

 Конкурс је отворен до утрошка средстава која су намењена за ове потребе, а **најкасније до 20.10.2019. године**.

ОБРАЗАЦ ПРИЈАВЕ се може преузети сваког радног дана у канцеларији број 18 Општинске управе Општине Владичин Хан или са званичног сајта општине [www.vladicinhan.org.rs](http://www.vladicinhan.org.rs/).

 Контакт особа: **Бранислав Тошић: 062/302-100**

 Попуњени образац пријаве с пратећом документацијом којом се доказује испуњење свих услова, доставља се непосредно у писарницу Општинске управе Општине Владичин Хан сваким радним даном од 7,00 до 15,00 часова или на адресу: ОПШТИНА ВЛАДИЧИН ХАН, Комисији за спровођење поступка Конкурса за доделу подстицајних средстава у пољопривреди, Светосавска бр. 1, 17510 Владичин Хан, са назнаком „ПРИЈАВА НА КОНКУРС ЗА ДОДЕЛУ ПОДСТИЦАЈНИХ СРЕДСТВА У ПОЉОПРИВРЕДИ У 2019. ГОДИНИ НА ТЕРИТОРИЈИ ОПШТИНЕ ВЛАДИЧИН ХАН ИЗ БУЏЕТА ОПШТИНЕ“, са назнаком „не отварати“**.**

Пријаве са комплетном документацијоми достављају се Комисији на разматрање.

Непотпуне и неблаговремене пријаве неће се разматрати.

 Председник општине Владичин Хан задржава право измене и исправке Конкурса.

**ОПШТИНА ВЛАДИЧИН ХАН**

**Број: 320-65/19-II**

**Дана: 06.09.2019. године**

**ПРЕДСЕДНИК,**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 **Горан Младеновић**